b'\n_START_ARTICLE_\nKra\xc5\xa1ki relief\n_START_PARAGRAPH_\nS pojmom kra\xc5\xa1ki relief ozna\xc4\x8dujemo povr\xc5\xa1je, kjer prevladujejo posebne reliefne oblike oziroma kra\xc5\xa1ki reliefni pojavi._NEWLINE_V ljudskem jeziku kras pomeni golo, kamnito zemlji\xc5\xa1\xc4\x8de._NEWLINE_Zna\xc4\x8dilnost kra\xc5\xa1kega povr\xc5\xa1ja je, da voda raztaplja apnenec (in druge karbonatne kamnine). Proces imenujemo korozija. \xc4\x8cista voda lahko raztopi le malo apnenca, kadar pa se ve\xc5\xbee z ogljikovim dioksidom, nastane \xc5\xa1ibka ogljikova kislina, ki raztapljanje mo\xc4\x8dno pove\xc4\x8da. Ker kra\xc5\xa1ka voda dobi ve\xc4\x8d ogljikovega dioksida iz prsti in organizmov v njej kot iz zraka, je proces korozije mo\xc4\x8dnej\xc5\xa1i pod prstjo kot na povr\xc5\xa1ju._NEWLINE_Kras nastaja na apnencu in njemu po kemi\xc4\x8dni sestavi sorodnih prepustnih kamninah. V Sloveniji je takega povr\xc5\xa1ja skoraj polovica.\n_START_SECTION_\nOblike kra\xc5\xa1kega reliefa\n_START_PARAGRAPH_\nPoznamo razli\xc4\x8dne kra\xc5\xa1ke reliefne oblike: povr\xc5\xa1inske in podzemeljske.\n_START_SECTION_\nPomen krasa za \xc4\x8dloveka\n_START_PARAGRAPH_\nKra\xc5\xa1ki relief je neugoden za \xc4\x8dlovekovo poselitev. Mo\xc5\xbenosti poljedelstva so dokaj slabe, saj primanjkuje rodovitne prsti in je spremenljive oblike. Nekoliko bolj\xc5\xa1e mo\xc5\xbenosti za poljedelstvo so na kra\xc5\xa1kih poljih, vendar so izpostavljena poplavam. Na visokih kra\xc5\xa1kih planotah se je zaradi gozdov razvilo gozdarstvo. Planote pa so privla\xc4\x8dne tudi za turiste._NEWLINE_Eden najve\xc4\x8djih problemov pa je oskrba z vodo, saj se ljudje ne zavedajo kako ranljivo je kra\xc5\xa1ko okolje in voda, \xc4\x8de odlagajo smeti v vrta\xc4\x8de.'